Source: https://www.nove.ee/team/urmas-volens/?lang=en
Timestamp: 2019-07-17 00:51:37+00:00

Document:
Vandeadvokaat Urmas Volens on töötanud õiguse valdkonnas 1998. aastast ning töötas perioodil 1998–2009 justiitsministeeriumis erinevatel ametikohtadel, juhtides viimati asekantslerina õiguspoliitika osakonda.
Urmas on osalenud kõigi peamiste eraõiguse ja avaliku õiguse valdkonna seaduste, sh asjaõigusseaduse, võlaõigusseaduse ja kinnistusraamatuseaduse, eelnõude väljatöötamises, muudatuste sisseviimises äriseadustikku, pärimisseadusesse, tsiviilkohtumenetluse seadustikku ja täitemenetluse seadustiku rakendamise seadusesse, isikuandmete kaitse seadusesse, töölepinguseadusesse, saneerimisseadusesse jt ning nende seaduste menetlemises Riigikogus.
Kinnisvara- ja ehitusõiguse alal nõustab Urmas kliente peamiselt rendi- ja üürilepingute, projekteerimis- ja ehituslepingute ning ostu-müügi lepingutega seotud küsimustes. Tal on hulgaliselt kogemusi kohtumenetlustest – lisaks kinnisvara- ja ehitusõigusega seotud vaidlustele ka äri-, riigihanke- ning transpordivaidluste alalt. Urmasel on laialdased kogemused klientide nõustamisel erinevates ühinguõiguslikes küsimustes.
Justiitsministeeriumis töötades osales Urmas muu hulgas Eesti ja Euroopa Liidu liitumisläbirääkimistel võlaõiguse ja ühinguõiguse valdkonnas ning liitumisjärgselt Euroopa Liidu eri tasemete õigusloomeprotsessides (Euroopa Komisjoni ja Euroopa Liidu Nõukogu tsiviilõiguse ja ühinguõiguse töögruppides) ning on esindanud Eestit Euroopa Nõukogu õiguskoostöö komitee ja Haagi Rahvusvahelise Eraõiguse Konverentsi töös. Urmas on osalenud keskkonnaõiguse, sotsiaalõiguse, ehitus- ja planeerimisõiguse ning majandushaldusõiguse kodifitseerimise ettevalmistamises.
Urmast kui tunnustatud õigusnõustajat soovitavad prominentsed rahvusvahelised õigusturge hindavad väljaanded, näiteks:
Chambers Europe kinnisvaraõiguse valdkonnas, märkides, et “Urmas Volens pälvib klientidelt palavat kiitust. Hinnatakse tema oskust leida laiemas kontekstis uusi lahendusi ning tema suurt ärikontaktide võrgustikku.“
Legal 500 kinnisvara- ja ehitusõiguse valdkonnas: “Nõunik ja töörühma juht Urmas Volens on „ülimalt abivalmis, pühendunud ning terava ärilise mõtlemisega“.”
Best Lawyers ühinguõiguse, ühinemiste ja ülevõtmiste, haldusõiguse, pankroti- ja saneerimisõiguse, vaidluste lahendamise, kaubandusõiguse ja avaliku õiguse valdkonnas.
Urmas on esinenud hinnatud lektorina kohtunike ja prokuröride järelkoolitusprogrammis, notarite atesteerimiseelses järelkoolitusprogrammis ning osalenud kohtutäiturite ja kohtunikuabide jm kohtuametnike koolitamisel ja eksamineerimisel. Ta on tunnustatud esineja seminaridel ja konverentsidel ning tsiviilkohtumenetluse ja ühinguõiguse lektor Tartu Ülikooli õigusteaduskonnas. Urmas on paljude õigusalaste artiklite ja raamatute kaasautor, näiteks 2014. aastal ilmus tema osalusel asjaõigusseaduse kommenteeritud väljaanne ning 2015 aastal esimene selle valdkonna õpik – Ühinguõigus I. Kapitaliühingud.
Akadeemilise enesetäiendamise raames on Urmas saanud üheaastase Saksa Akadeemilise Vahetusteenistuse (DAAD) stipendiumi magistriõpinguteks Kölnis ning Konstanzi Ülikooli ja Tartu Ülikooli vahelise akadeemilise koostöö raames kahekuuse teadustöö stipendiumi doktoriõpinguteks Konstanzi Ülikoolis. Ta oli 2011 sügisel kahekuulisel praktikal Saksamaal rahvusvahelises advokaadibüroos Hengeler Mueller läbi IRZ Network programmi, mida organiseerib German Foundation for International Legal Cooperation (IRZ Foundation) koostöös Saksamaa Föderaalse Advokatuuri ja Advokaatide Ühinguga.
2010–2016 Advokaadibüroo SORAINEN, vandeadvokaat, nõunik
2015–... Tartu Ülikooli õigusteaduskonna tsiviilprotsessi dotsent
2010–2015 Tartu Ülikooli õigusteaduskonna tsiviilõiguse lektor
2006–2009 Justiitsministeerium, asekantsler
2003–2006 Justiitsministeerium, õiguspoliitika osakonna eraõiguse talituse juhataja
2000–2002 Justiitsministeerium, kohtute osakond, notariaadi ja registrite talitus, nõunik
1998–2000 Justiitsministeerium, eraõiguse osakond, referent
1999 Tartu Ülikooli Õigusinstituut (BA õigusteaduses, magna cum laude)
2001 Kölni Ülikool, Saksamaa (LLM, summa cum laude)
2011 Tartu Ülikool (doktorikraad õigusteaduses)
Andmekaitse Inspektsiooni nõukoda
Volens, Urmas; Maksing, Mati. 18. peatükk 4. jagu (menetluskulude jaotus, § 162–172) kommentaarid. Teoses Kõve, Villu jt. Tsiviilkohtumenetluse seadustik I. Kommenteeritud väljaanne . Juura. Tallinn 2017.
Volens, Urmas; Johanson, Stella. 18. peatükk 5. jagu (menetluskulude kindlaksmääramine, § 173–174, 176–179). Teoses Kõve, Villu jt. Tsiviilkohtumenetluse seadustik I. Kommenteeritud väljaanne. Juura. Tallinn 2017
Volens, Urmas; Püümann, Heili. 19. peatükk (tagatis, § 194–197); Teoses Kõve, Villu jt. Tsiviilkohtumenetluse seadustik I. Kommenteeritud väljaanne. Juura. Tallinn 2017
Volens, Urmas; Püümann, Heili. 22. peatükk (kolmandad isikud, § 212–216); Teoses Kõve, Villu jt. Tsiviilkohtumenetluse seadustik I. Kommenteeritud väljaanne. Juura. Tallinn 2017
Volens, Urmas; Lepik, Gea. 26. peatükk (eeltõendamismenetlus tõendite tagamiseks ja asjaolude eelnevaks tuvastamiseks, § 244–250). Teoses Kõve, Villu jt. Tsiviilkohtumenetluse seadustik I. Kommenteeritud väljaanne. Juura. Tallinn 2017
Volens, Urmas; Pihlak, Maria. Puhkusereisist saab ohtlik seiklus. Kas reisija või reisikorraldaja risk? Juridica III 2017, lk 168–177
Pavelts, Arsi; Kallaste, Epp; Järve, Janno; Volens, Urmas; (2017). Ühingute piiriülese liikumise reguleerimine Euroopa Liidus
Urmas Volens, Kåre Lilleholt. Consumer Insolvency Law in Estonia and Norway: Comparative Aspects (2016) 24 European Review of Private Law, Issue 5.pp. 759– 789
Pärk, Britta ; Püümann;Heili, Haamer,Mari; Kranich, Olivia ; Vaske, Veiko ; Lepasepp, Kaupo; Volens, Urmas; Järve; Janno. (2015). Analüüs Rail Baltic raudtee rajamisega kaasnevate võimalike negatiivsete mõjude hüvitamise võimalustest kinnisasjade omanikele ja kasutajatele.
Sein, Karin; Volens, Urmas. Legal Problems and Regulations related to Easy-access Non-secured Consumer Loans in Estonia. Juridica International. 22/2014, pp 120-137;
Volens, Urmas. 8. osa 2. ptk 1. jao (käsipant, §-id 281–295) kommentaarid. Teoses Varul, P jt Asjaõigusseadus II. Kommenteeritud väljaanne“. Juura. Tallinn 2014, lk 209–286;
Volens, Urmas. 3. osa 3. ptk 3. jao (kinnisomandi kitsendused) 1. (üldsätted, §-id 140-142), 2. (naabrusõigused, §-id 143–151), 4. (veed §-id 159–161) ja 5. (mets, § 167) jaotise (sh 3. jao sissejuhatus ja § 140 kaasautorina) kommentaarid. Teoses Varul, P jt „Asjaõigusseadus I. Kommenteeritud väljaanne“. Juura. Tallinn 2014, lk 538-585 ja 627 -636;
Pihlak, Maria; Volens, Urmas (2013). Remedies for International Sellers of Goods. Estonia. In: Campbell, Dennis (Eds.). Remedies for International Sellers of Goods (EST1 – EST33). Huntington, USA: Juris Publishing 2013;

References: § 162
 § 173
 § 194
 § 212
 § 244
 § 167
 § 140